Diari Oficial de la Generalitat Valenciana


Sumari del DOGV 1304, del 16-05-1990 (1990/817402)

ORDRE de 25 d'abril de 1990, de la Conselleria de Cultura, Educació i Ciència, per la qual es convoquen ajudes d'estudis per a col.laboradors becaris al centre residencial del Complex Educatiu de Cheste (València).
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/04/25/(1)/dof/vci/html**

### Dades del document

Número de DOGV
:   1304

Data del DOGV
:   16-05-1990

Secció del DOGV
:   DISPOSICIONS GENERALS

Número del document
:   1990/817402


Data del document
:   25-04-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'abril de 1990, de la Conselleria de Cultura, Educació i Ciència, per la qual es convoquen ajudes d'estudis per a col.laboradors becaris al Centre Residencial del Complex Educatiu de Cheste (València).  
Per al desplegament de la convivència i l?execució de les activitats complementàries de l'alumnat del Centre Residencial del Complex Educatiu de Cheste, cal que la tasca dels funcionaris encarregats d?aquesta, s'auxilie per persones que, sense establir amb l'Administració un vincle de naturalesa administrativa ni laboral, col·laboren durant el curs acadèmic en aquestes tasques. Amb aquesta finalitat, es va crear, en el seu dia, la figura del col·laborador becari, com a auxiliar que compatibilitzava els estudis universitaris amb l?assistència en les tasques formatives que en el Centre es desplegaven, atorgant-li, en canvi, una ajuda especial.  
Amb la publicació del Reial Decret 2298/1983, de 28 de juliol, es regula el sistema de beques i d'altres ajudes d'estudi de caràcter personalitzat, i l'article 1l assenyala aquelles que, per la seua naturalesa,- tenen caràcter especial i, concretament en l'apartat C), les establides per raó de serveis o pràctiques a realitzar pel beneficiari en el propi centre docent, precepte que empara la esmentada del col·laborador becari.  
Per tot això i per tal d'atendre el desplegament del curs escolar 1990-91 en el Centre Residencial del Complex Educatiu de Cheste, i fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
1. Convocar fins a 60 ajudes d'estudis per a col·laboradors becaris al Centre Residencial del Complex Educatiu de Cheste.  
2. La durada de l'ajuda concedida comprendrà el període d'un curs escolar.  
3. El concessionari de l'ajuda, mentre ho siga, no podrà fer cap tipus de treball remunerat, si bé la podrà fer compatible amb d'altres ajudes.  
Segon  
Per a optar a l'ajuda caldrà que concórreguen i s'acrediten, si s'escau, els requisits següents:  
a) Ser espanyol, sense tenir en compte el títol jurídic pel qual tinga la nacionalitat espanyola.  
b) No tenir cap títol acadèmic que habilite per a activitats professionals, llevat que aquest títol supose un nivell o grau inferior al dels estudis que es volen realitzar.  
c) Tenir complits, com a mínim, divuit anys.  
d) Complir les condicions acadèmiques necessàries per a cursar estudis universitaris contemplats en la convocatòria general de beques per al curs 1990-91 del Ministeri d'Educació i Ciència.  
e) Estar matriculat en un centre oficial universitari. La distància d'aquest centre al Complex Educatiu de Cheste, on ha de residir i els mitjans de comunicació entre aquests, han de permetre al becari el compliment normal de les seues obligacions.  
f) L?estat de salut del col·laborador becari haurà de permetre el normal desplegament de la vida docent i de residència.  
Tercer  
1. Els aspirants hauran de presentar els documents següents:  
a) Instància dirigida al director general de Centres i Promoció Educativa, on es farà constar: nom i cognoms, domicili i número de Document Nacional d'Identitat.  
b) Dues fotografies del tipus «carnet».  
c) Fotocòpia compulsada del Document Nacional d'Identitat.  
d) Qualsevol document acreditatiu de les qualificacions obtingudes en el curs precedent.  
e) Currículum Vitae de l'aspirant, amb indicació especial de les activitats educatives en què haja participat.  
2. Els aspirants presentaran les sol·licituds al Registre General del Complex Educatiu, al Servei Territorial de Cultura i Educació de València o per qualsevol de les formules previstes en la Llei de procediment administratiu.  
3. El termini de presentació de sol·licituds, amb la documentació corresponent, acabarà el 15 de setembre de 1990.  
Quart  
1. Conclòs el termini atorgat per a la presentació de sol·licituds, es constituirà una comissió de valoració integrada per:  
- el director general de Centres i Promoció Educativa o persona en qui delegue, que farà de president,  
- el director gerent del Complex Educatiu de Cheste, el director del centre residencial,  
- un representant de l'APA del centre residencial,  
- el cap del negociat corresponent de la Direcció General de Centres i Promoció Educativa.  
- el secretari del centre residencial que farà de secretari.  
2. La comissió de valoració ordenarà les sol·licituds d'acord amb els mèrits reflectits en aquestes i apreciarà, especialment, les aptituds del candidat per al desplegament de tasques formatives, l?expedient d'aquest i el estar cursant el 2n. cicle d'Ensenyament Universitari.  
Una vegada finalitzada la fase de valoració, la Direcció General de Centres i Promoció Educativa concedirà les ajudes convocades i enviarà les corresponents credencials a aquells que resulten beneficiaris.  
Cinqué  
Els col·laboradors becaris tindran els drets següents:  
a) Exempció de les taxes de matrícula, en les mateixes condicions que altres alumnes becaris.  
b) Exempció del pagament dels serveis residencials durant el període de funcionament d'aquests per a l'alumnat intern del Complex Educatiu.  
c) Reconeixement de la condició de col·laborador becari davant la resta dels residents.  
d) Assistència sanitària ordinària pels serveis mèdics del Complex Educatiu.  
sisé  
Els col·laboradors becaris tindran les obligacions següents:  
a) Sotmetre's a reconeixement mèdic previ, en els serveis facultatius del Complex Educatiu.  
b) Seguir amb aprofitament els estudis per a la realització dels quals haja estat concedida la beca.  
c) Residir en el Centre Residencial del Complex Educatiu.  
d) Complir i fer complir les normes de règim intern del Complex Educatiu.  
e) Desplegar les activitats pròpies del centre residencial i col·laborar en totes les tasques i comeses d'ordre intern que li encomane la direcció, pel que fa al desplegament d'accions formatives i de convivència dels residents.  
Seté  
1. La condició de col·laborador becari es perdrà per alguna de les circumstàncies següents:  
a) Per ocultació o falsificació de dades.  
b) Per sanció disciplinària imposada d'acord amb les normes que resulten aplicables.  
2. El director del centre residencial podrà proposar a la Direcció General de Centres i Promoció Educativa, el cessament com a col·laborador becari per deficiència notòria en el compliment de les seues obligacions, previ informe motivat del consell escolar i sempre que hagués estat advertit anteriorment per la mateixa causa.  
Vuité  
1. La resolució de la sol·licitud es comunicarà a la persona interessada, que disposarà d'un termini de reclamació de quinze dies.  
2. Les reclamacions les resoldrà, en el termini d'un mes, la Direcció General de Centres i Promoció Educativa, a comptar des de la interposició, i s'hi consideraran tàcitament desestimades si no s'han resolt en aquest termini.  
3. La resolució expressa o tàcita de les reclamacions formulades donarà caràcter definitiu a les adjudicacions, i quedarà expedita la via dels recursos administratius corresponents.  
DISPOSICIONS FINALS  
Primera  
La Direcció General de Centres i Promoció Educativa adoptarà les mesures necessàries per a l'aplicació d'allà que disposa la present Ordre.  
Segona  
Aquesta Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 25 d'abril de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI